ગઈ કાલે કાનપુર વન ડેમાં ભારતી હાર માટે જવાબદાર કોણ? કેપ્ટન ધોની કે પછી વાઇસ કેપ્ટન વિરાટ કોહલી? કે પછી આ બંને? મેચ પૂરી થયા બાદ ધોનીને જ્યારે આ સવાલ પૂછવામાં આવ્યો ત્યારે ધોનીએ કહ્યું કે, ”અમે ૩૬થી ૪૦ ઓવર વચ્ચેની નબળી બેટિંગને કારણે હાર્યા.”ગઈ કાલની મેચમાં ૩૬થી ૪૦મી ઓવર હારનું કારણ બની. એટલે કે ધોનીનો સ્પષ્ટ ઇશારો વિરાટ કોહલી તરફ હતો. એ દરમિયાન વિરાટ કોહલી મેદાન પર હતો. ધોનીને લાગે છે કે ૩૬થી ૪૦મી ઓવરમાં બેટિંગ સારી ના થઈ તેથી હારી ગયા. ૩૬થી ૪૦મી ઓવર દરમિયાન રોહિત શર્મા અને વિરાટ કોહલી રમી રહ્યા હતા. રોહિત શર્માએ તો ૧૫૦ રન બનાવ્યા, તેથી સ્પષ્ટ છે કે ધોની તેની સામે આંગળી ચીંધી શકે નહીં. આ સ્થિતિમાં શું ધોની વિરાટ તરફ નિશાન તો નથી સાધી રહ્યો? વિરાટ ગઈ કાલે ૧૮ બોલમાં ફક્ત ૧૧ રન જ બનાવી શક્યો. રોહિત અને કોહલી ૩૮ બોલમાં ફક્ત ૨૩ રન જ જોડી શક્યા હતા. આ બધું જોતાં ભારતીય ક્રિકેટ ચાહકો પણ હવે માનવા લાગ્યા છે કે ટીમમાં કંઈક તો ગરબડ છે જ.